1980 huet hien ugefaange bei der Arbed Diddeleng als Ingenieur am Walzwierk ze schaffen, an ass 1985 op d'Arbed Schëffleng gewiesselt. 1993 gouf en General Manager, an 1996 Generaldirekter vun der Trefil Arbed zu Biissen. 1998 ass e bei d'Aceralia gewiesselt, där hire Senior Vice President e gouf. Zanter 1999 war e Member vun der Generaldirektioun vun der Arbed. Wéi d'Arbed, d'Aceralia an d'Usinor 2002 zu der Arcelor fusionéiert hunn, gouf de Roland Junck Senior Executive Vice President, zoustänneg fir Laangstol-Produiten. Vu Januar bis August 2006 war e responsabel fir Laangstol an Europa a Südamerika a fir d'Koordinatioun vun den Aktivitéiten a China.